open-index/open-wikipedia-markdown huggingface dataset:
Vlasi Predojevići

**Vlasi Predojevići** su vlaška skupina/katun, smještena na području Bileće, gdje se nalazio njihov glavni naseobinski kompleks (de vila de Predouich), a ponekada se spominju i u obliženjm Gacku, Nevesinju i Rudinama. Vlasi Predojevići doživjeli su i imaju značajnu literaturnu promociju preko čuvenog Hasan-paše Predojevića, osvajača Bihaća (druga polovina XVI stoljeća). On je predstavljan njihovim potomkom, prvim poznatim islamiziranim članom ‘porodice Predojević’, mada relevantnih potvrda za to nema u izvorima.

Katun Predojevića je vjerovatno izrastao iz neke veće vlaške skupine, no podaci o tome, kao ni o katunaru imena Predoje nisu sačuvani. Prvi izvorni podaci o Predojevićima potiču iz augusta 1372. godine, kada se imenom spominju četvorica prvih poznatih pripadnika katuna Predojevog: Milaš Grubetić, Brajko Boljojević, Bjeloje Boljojević i Nenad Bratošević. Kao i sve druge vlaške skupine i Predojevići se pretežno bave stočarstvom, ulaze u razne poslovne poduhvate sa Dubrovčanima, uključujući karavanski prevoz raznih artikala, većinom soli. Kao dodatni izvor prihoda Predojevići praktikuju pljačke i prepade na dubrovačke trgovce.

Istaknutiji pripadnici ovog katuna bili su: Čeprnja Brajanović sa sinovima Stjepanom, Vukcem, Lukačem i Bogdanom Čeprnjićem, zatim Zagorac Brajanović sa sinom Jurjem Zagorčićem i unucima Obradom, Vukotom, Radičem, Ivanišem, Radojom, Vukićem i Mladienom Jurjević Zagorčićem. Predojevići su jedno vrijeme bili ljudi vlasteoske porodice Pavlovića, da bi prije dolaska Osmanlija priznavali seniorstvo Kosača. Nakon pada srednjovjekovnog Bosanskog kraljevstva od vlaha Predojevića se spominju Mrkša Radosalić, Juraj Vukčić i Bogdan Vučihnić.

## Reference 
## Vanjski linkovi i literatura
* Храбак, Богумил, "О херцеговачким влашким катунима према пословној књизи Дубровчанина Џивана Припчиновића", Гласник Земаљског музеја 11 (Историја и етнографија), Сарајево 1956, 29-39.
* Ковачевић Десанка, "Средњовјековни катуни по дубровачким изворима", Симпозијум о средњовјековном катуну, Научно друштво СР Босне и Херцеговине, Посебна издања, књига II, Одјељење Историјско-филолошких наука I, Urednik Milenko Filipović, Sarajevo 1963, 121-142.
* Kurtović Esad, "Iz historije vlaha Predojevića", Godišnjak Centra za balkanološka istraživanja 40, ANU BiH, Sarajevo 2011, 243-254.
* Kurtović Esad, "Seniori hercegovačkih vlaha", Zbornik radova Hum i Hercegovina kroz povijest, Hrvatski institut za povijest, Zagreb 2011, 647-695.
* Тошић Ђуро, "Прилог проучаванју Донјих влаха у источној Херцеговини", Зборник за историју БиХ 4, Београд 2004.

Predojevici
Kalistrat iz Afidne

**Kalistrat iz Afidne** (grčki: Καλλιστράτος *Kallistratos*; ? - 355. p. n. e.) bio je drevni atenski govornik, političar i vojskovođa iz 4. vijeka p. n. e.

Godinama je kao *prostates* podržavao spartanske interese u Ateni, smatrajući da njegovom gradu prijeti veća opasnost od naglo ojačale Tebe nego od Sparte. Godine 371. p. n. e. sklopio je mirovni ugovor sa Spartom kojim je priznata spartanska hegemonija na kopnu, u zamjenu za atensku hegemoniju na moru. Međutim, nakon što je Tebancima na njegov nagovor bilo dozvoljeno da okupiraju grad Orop, optužen je za izdaju. Na sudu se branio veličanstvenim govorima koji su Demostena potakli da počne učiti retoriku. Usprkos toga je osuđen na smrt godine 361. p. n. e. Pogubljenje je izbjegao bijegom u Metone u Makedoniji, gdje mu je, u zamjenu za financijske savjete, utočište dao kralj Perdika III. Kasnije je zajedno s kolonistima sa Tasosa osnovao grad Krenides ili Daton. Kada je to područje osvojio makedonski kralj Filip II, Kalistrat se sklonio u Bizantij. Odatle se 355. p. n. e. vratio u Atenu gdje je pogubljen.

Bio je poznat kao autor niza financijskih reformi, a atenske saveznike je tjerao da u slučaju rata plaćaju kotizaciju (*syntaxeis*).Reference
## Reference 
## Vanjski linkovi 
*Pauly-Wissowa, *Kallistratos*,
*P. Cloché ''La politique de l'Athénien Callistrate (391-361 avant J.-C.)* (*The Politics of the Athenian Callistratus (391 - 361 BCE)''), XXV 1923, 5 - 3

*http://www.infoplease.com/ce6/people/A0809932.html

Kategorija:Starogrčki državnici
Kategorija:Umrli 355. p. n. e.
Nacionalni park Teide

mini|250px|Nacionalni park Teidski
**Nacionalni park Teidski** (Španski jezik: *Parque Nacional del Teide*) je nacionalni park u Tenerife, (Kanarska ostrva, Španija).

Teidski vulkan je najviša planina u Španiji, i treći najveći vulkan na Zemlji. 2007. godine, UNESCO je stavio ovaj nacionalni park na svoj spisak svjetskog naslijeđa. To je jedan od najposjećenijih nacionalnih parkova u svijetu, s više od 4 miliona turista godišnje.  

Kategorija:Nacionalni parkovi u Španiji
Kategorija:Svjetska baština u Španiji
Kategorija:Kanarska ostrva
Velika nagrada Abu Dhabija 2012.

## Rezultati treninga (Petak) 
### Prvi trening  
### Drugi trening  
## Rezultati treninga (Subota) 
### Treći trening  
### Kvalifikacije 
: Sebastian Vettel je izvorno kvalificirao na treće mjesto, ali je isključen zbog neuspjeha da se vrate u jamama pod vlastitom snagom i opskrbu gorivom uzorak.

## Utrka (Nedjelja) 
Abu Dabi
2012
Kategorija:2012. u Ujedinjenim Arapskim Emiratima
Gabbeh

***Gabbeh*** je iranski film snimljen 1996. u iransko-francuskoj produkciji. Režirao ga je Mohsen Makhmalbaf. Traje 75 minuta i jezik je perzijski.  

Prije nego što je počelo snimanje filma, Mohsen Makhmalbaf je otputovao u zabačene stepe jugoistočnog Irana sa namjerom da snimi dokumentarni film o životu jednog izolovanog plemena nomada. Tokom vijekova, ove lutajuće porodice tkale su specijalne tepihe zvane gabbeh, koji su predstavljali njihov umjetnički izraz i autobiografski zapis o nomadskom životu. Opčinjen egzotičnom prirodom i pričama koji su predstavljeni u gabbeh-u, Makhmalbaf-ov dokumentarac polako se pretapa u magičnu ljubavnu priču koja koristi gabbeh kao osnovu za maštu i stvarnost.

## Radnja 
Stariji bračni par je čistio svoj gabbeh (tepih) na rijeci i usput su se prepirali. Nekim čudom pojavljuje se mlada žena čiji je lik bio utkan u tepih. Ona pomaže starcima da ga operu i otkriva im da pripada klanu čija je historija opisana u dizajnu i ukrasima gabbeh-a. U tepih su utkani likovi čovjeka i žene kako jašu na konju. Ona otkriva tajnu koja počiva na jahaču naslikanom na bijelom konju i obučenom u crno. Kako su promicali mjeseci i godišnja doba on je slijedio njenu porodicu iz daleka, uvijek prisutan, uvijek u očekivanju, pjevajući joj ljubavne pjesme i zovući je da odjaše sa njim negdje daleko. Film takodje prikazuje običaje iranskog nomadskog plemena Qashkai čija je glavna preokupacija bila stočarstvo i izrada prelijepih perizjskih tepiha. Film je okarakterisan kao romantična oda ljepoti, prirodi, ljubavi i umjetnosti.

## Zanimljivosti 
* Utjecaj za ovaj film je bio *Boja šipaka* režisera Sergeja Parajanova
* Iranski predstavnik za 70.-og Oskara

## Nagrade 
* Najbolji azijski film 1997. - Singapurški međunarodni filmski festival
* Najbolji režiser - Mohsen Makhmalbaf - Katalonski međunarodni filmski festival
* Nagrada za najbolji umjetnički doprinos - Tokijski međunarodni filmski festival

## Vanjski linkovi 
* *Gabbeh* na *amazon.com* 
* *Gabbeh* na *Internet Movie Database* 
* *Gabbeh* na *makhmalbaf.com* 

Kategorija:Iranski filmovi
Kategorija:Filmovi iz 1996.
Kategorija:Filmovi Mohsen Makhmalbafa
Interakcija čovjeka i računara

mini|desno|200px|Osnovno pitanje interakcije čovjeka i računara jeste: kako čovjek koristi računare
Interakcija čovjek-računar (engl. Human-computer interaction, HCI) je interdisciplinarna oblast koja se bavi proučavanjem interakcije između ljudi i računara, sa ciljem da računare učini prikladnijim i lakšim za korištenje, a da se pri tome koriste kao instrumenti koji poboljšavaju čovjekovu kreativnost i komunikaciju, i saradnju između ljudi. Također se ponekad koriste i skraćenice CHI (engl. Computer human interaction) i MMI (engl. Man machine interaction).

HCI je postala izuzetno važna krajem 20. vijeka pojavljivanjem sve jeftinijih, manjih i sve moćnijih računara.

Interakcija između korisnika i računara pojavljuje se kao korisnički interfejs, koji obuhvata:

* hardver (ulazne i izlazne uređaje) i
* softver.

## Reference 
## Vanjski linkovi 
* http://hcibib.org/
* https://www.ebsco.com/research-starters/computer-science/human-computer-interaction

Kategorija:Informatika
Unđurovci

**Unđurovci** su etnička grupa Bošnjaka uglavnom nastanjena u sjevernom dijelu Bosne i Hercegovine, posebno u dolini rijeke Bosne i na području Majevice.

## Historija 
mini|200px|Muslimani na području današnje Vojvodine tokom osmanske uprave (16-17. vijek)
Unđurovci potječu od muslimanskih izbjeglica iz Panonske nizije (Vojvodine, Slavonije, Mađarske), koje su se odselile s tih prostora tokom habzburških osvajanja krajem 17. i u prvoj polovici 18. vijeka. Njihovo ime dolazi od naziva Ugarska, koji se tada upotrebljavao za jedan dio Panonske nizije.

Veći dio osmanske vojske u dijelovima nekadašnje Ugarske koje su osvojile Osmanlije činili su Južni Slaveni muslimanske i pravoslavne vjere. Zabilježeno je da se u Budimu sa Budimskim pašom "moglo razgovarati na srpskom" (bosanskom) jer "taj jezik znaju malne svi Turci, a osobito vojnici".

## Običaji 
Značajnija naselja Unđurovaca imala su urije (općinske utrine) kao u Vojvodini, jedan ili dva čordara čuvali su njihovu stoku (čordu - stado), imućnije kuće imale su bike (crne bivole), a bili su dobri voćari. Svoje i junačke pjesme pratili su uz šargiju.

## Reference 
## Također pogledajte 
* Bošnjaci
* Južni Slaveni

Kategorija:Bošnjaci
Kategorija:Južni Slaveni
Vlasi Nenkovići

**Vlasi Nenkovići** su vlaška skupina/katun, smještena na širem ljubinsko-trebinjskom području, specifičnije vezana za naselje Žrvanj nepoznate ubikacije i naselje Ivica, smješteno jugoistočno od Ljubinja.

Katun Nenkovića je izrastao iz mnogo veće vlaške skupine Burmaza, a kao njihovog rodonačelnika možemo istaknuti Krajslava Mrđenovića, vlaha Burmaza, koji se u izvorima prvi put javlja 1376. godine. Krajslava je naslijedio njegov sin Nenko Krajsalić, po kome je čitav katun dobio naziv. Nenkovići učestvuju u čitavom nizu radnji karakterističnih i za sve ostale vlaške skupine - prevoze so, tkanine i drugu robu iz Dubrovnika u unutrašnjost, uzgajaju i prodaju stoku i stočne proizvode, upuštaju se u pljačkaške poduhvate. Bave se i kreditnom trgovinom. Jula 1446. godine Cvjetko Gojsalić, Radoje Pribitković i Grubač Bogetić svi Vlasi Nenkovići zadužuju se kod dubrovačkog vlastelina Marina Gučetića na iznos od 700 perpera. 

Nije poznato ko su bili katunari Nenkovića nakon Nenka Krajsalića, no u izvorima je zabilježen čitav niz pojedinaca pripadnika ovog katuna. Da spomenemo samo: Milišu Nenkovića, Bogmila Korlada, braću Ljeposava i Srđa Pripčića, Dovolju, kćerku Radelje Bogosalića, Radohnu Radosalića zvanog Žezić, Vignja Brajanovića, Radiča Bogišića i druge.   

Početkom XV stoljeća vlasi Nenkovići su bili u vazalnom položaju prema bosanskom kralju, da bi po sporazumu koji je Nenko Krajsalić potpisao 1419, oni postali vazali Sandalja Hranića Kosače. I ukasnijim vremenima Nenkovići su ostali pod seniorstvom Kosača, najprije hercega Stjepana Vukčića, a zatim i  njegovog sina kneza Vladislava Kosače. 

## Reference 
## Literatura 
* Храбак, Богумил, "О херцеговачким влашким катунима према пословној књизи Дубровчанина Џивана Припчиновића", Гласник Земаљског музеја 11 (Историја и етнографија), Сарајево 1956, 29-39.

* Ковачевић Десанка, "Средњовјековни катуни по дубровачким изворима", Симпозијум о средњовјековном катуну, Научно друштво СР Босне и Херцеговине, Посебна издања, књига II, Одјељење Историјско-филолошких наука I, Urednik Milenko Filipović, Sarajevo 1963, 121-142.

* Ковачевић Десанка, "Обавезе на вјерност двојице катунара војводи Сандаљу Хранићу", Годишњак Друштва историчара Босне и Херцеговине 19 (1970-1971), Сарајево 1973, 229-233.

* Kurtović Esad, "Vlasi Nenkovići", Godišnjak Centra za balkanološka istraživanja 36, ANU BiH, Sarajevo 2009, 153-164.

* Kurtović Esad, "Seniori hercegovačkih vlaha", Zbornik radova Hum i Hercegovina kroz povijest, Hrvatski institut za povijest, Zagreb 2011, 647-695.

* Тошић Ђуро, "Прилог проучавању Доњих влаха у источној Херцеговини", Зборник за историју БиХ 4, Београд 2004.
 

Kategorija: Ljubinje
Nenkovići
Predrag Palavestra

**Predrag Palavestra** bio je jugoslavenski i srpski književnik, historičar književnosti i redovni član Srpske akademije nauka i umetnosti i Akademije nauka Bosne i Hercegovine.

## Biografija
Rođen je u Sarajevu 1930. U Beogradu je završio Filološki fakultet na kome je doktorirao 1964. Kao književni kritičar je pisao za list Politiku, bio je urednik Književnih novina i časopisa Savremenik. Član je Saveza književnika Jugoslavije od 1954.

U maju 1992. godine, zajedno sa drugim srpskim intelektualcima osniva opozicioni pokret DEPOS, koji zahtjeva prekid rada u Bosni i Hercegovini i Hrvatskoj, odstupanje Slobodana Miloševića i stvaranje prelazne vlade.

## Bibliografija
* *Književne teme* (1958)
* *Književnost Mlade Bosne* (1965, dva izdanja)
* *Tokovi tradicije* (1971)
* *Posleratna srpska književnost 1945—1970* (1972)
* *Dogma i utopija Dimitrija Mitrinovića: počeci srpske književne avangarde* (1977)
* *Kritika i avangarda u modernoj srpskoj književnosti* (1979)
* *Skriveni pesnik: Ivo Andrić* (1981)
* *Kritička književnost* (1983)
* *Nasleđe srpskog modernizma* (1985)
* *Istorija moderne srpske književnosti — zlatno doba 1892-1918.* (1986, dva izdanja)
* *Književnost kao kritika ideologije* (1991)
* *Knjiga o Andriću* (1992)
* *Književnost i javna reč* (1994)
* *Kritičke rasprave* (1995)
* *Jevrejski pisci u srpskoj književnosti* (1998)
* *Istorija srpskog PEN—a* (2006)

## Uredništvo 
Urednik je 25 knjiga građe pod nazivom *Srpska književna kritika* u izdanju Instituta za književnost i umetnost iz Beograda i Matice srpske iz Novog Sada:
* *Knjiga srpske fantastike XII—XX veka*, Srpska književna zadruga (1989, dva toma)
* *Srpski simbolizam*, Srpska akademija nauka i umetnosti (1983)
* *Srpska fantastika*, SANU (1987)
* *Tradicija i moderno društvo*, SANU (1987)
* *Odgovornost nauke i inteligencije*, SANU (1990)
* *Srpska književnost u emigraciji*, SANU (1991)
* *O Jovanu Dučiću — povodom pedesetogodišnjice smrti*, SANU (1996)

## Nagrade
* **1966.** - Šestoaprilska nagrada grada Sarajeva;
* **1969.** - Nagrada Milan Bogdanović;
* **1980.** - Nagrada "Đorđe Jovanović";

## Reference 
Kategorija:Rođeni 1930.
Kategorija:Umrli 2014.
Kategorija:Biografije, Sarajevo
Kategorija:Jugoslavenski pisci
Kategorija:Srpski pisci
Kategorija:Srbijanski historičari književnosti
Kategorija:Članovi ANUBiH
Kategorija:Srbijanski književni kritičari
Kategorija:Dobitnici Šestoaprilske nagrade
Kategorija:Dobitnici Nagrade "Đorđe Jovanović"
Tawadros II.

**Tawadros II.** (također **Teodor**, ar. البابا تواضروس الثاني, *Waǧīh Ṣubḥī Bāqī Sulaymān*) (Mansura, Egipat, 4. novembar 1952.), je od 2012. Patrijarh Aleksandrije i papa Koptske pravoslavne Crkve koja vodi porijeklo još od svetog Marka.

## Biografija 
Wajih Sobhi Baki Solayman studirao je na aleksandrijskom univerzitetu farmaciju i na kraju bio je poslovođa *Državnog farmacijskog preduzeća Damanhur*.

1986. ulazi u pustinjski samostan Deir Anba Bischoi a 1988. polaže vječnu zakletvu kao monah. Sljedeće godine zaređen je za sveštenika.

1997. ga je Sinod Koptske pravoslavne Crkve izabrao za biskupa a zaredio ga je papa Koptske Crkve, Šenunda III. Nakon smrti Šenuda III. u martu 2012. Tawadros II. biva izabran za 118. crkvenog vođu Koptske pravoslavne Crkve 4. novembra 2012. Svečana inauguracija predviđena je za 18. novembar 2012.

## Reference 
## Vanjski linkovi 
Kategorija:Koptske pape
Kategorija:Orijetalni pravoslavni kršćani
Kategorija:Biografije, Mansoura
Kategorija:Rođeni 1952.
Kategorija:Egipatski farmaceuti
The Walt Disney Company

**The Walt Disney Company**, poznatija po skraćenom nazivu **Disney**, jedna je od najvećih svjetskih medijskih i produkcijskih kuća zabavnog programa. Sve je počelo 1923. kada su Walt Disney i njegov brat Roy Oliver Disney osnovali **Disney Brothers Cartoon Studio**. Od 1930. pa do 1986. korišteno je ime **Walt Disney Productions**.

Disney Enterprises Inc. je podružnica The Walt Disney Company.

## Podjela
The Walt Disney Company sastoji se od filmskih i muzičkih studija, distribucijskih i televizijskih kuća, parkova i odmarališta širom svijeta.

***Filmski studiji**: Walt Disney Pictures, Touchstone Pictures, Hollywood Pictures, Miramax Films i Dimension Films.
***Muzički studiji**: Walt Disney Records, Mammoth Records, Lyric Street Records i Hollywood Records.
***Distribucijske kuće**: Buena Vista International i Buena Vista Home Entertainment.
***Televizijske kuće**: ABC, ESPN, Disney Channel, Lifetime, A&E i E!.

## Također pogledajte 
*Walt Disney

## Vanjski linkovi
*http://disney.com/ 
*http://disneyworld.disney.go.com/

## Reference 
Kategorija:Američke kompanije
Kategorija:Multinacionalne kompanije sa sjedištem u SAD-u
Kategorija:The Walt Disney Company
Springfield (Illinois)

**Springfield** je grad u SAD, u saveznoj državi Illinois i njen glavni grad. Prema podacima iz 2006. godine u gradu je živjelo 116.482 stanovnika. Grad je poznat ne samo po tome što je političko sjedište Illinoisa, nego što su u njemu živjele i radile mnoge poznate ličnosti iz američke historije, prije svega bivši predsjednici Abraham Lincoln i Ulysses S. Grant. Iako je tek šesti po veličini grad u Illinoisu, ipak ima titulu glavnog grada.

## Literatura 
*  Angle, Paul M. ''"Here I have lived": A history of Lincoln's Springfield, 1821–1865* (1935, 1971)
* Crouthamel, James L. "The Springfield Race Riot of 1908." *Journal of Negro History* 1960 45(3): 164–181. Issn: 0022-2992 in  Jstor
* Harrison, Shelby Millard, ed. *The Springfield Survey: Study of Social Conditions in an American City* (1920), famous sociological study of the city vol 3 online
* 
* Laine, Christian K.  *Landmark Springfield: Architecture and Urbanism in the Capital City of Illinois.* Chicago: Metropolitan, 1985. 111 pp.
* Lindsay, Vachel. *The Golden Book of Springfield* (1920), a novel excerpt and text searc
* Senechal, Roberta.  *The Sociogenesis of a Race Riot: Springfield, Illinois, in 1908.'' 1990. 231 pp.
* VanMeter, Andy.  "Always My Friend: A History of the State Journal-Register and Springfield." Springfield, Ill.: Copley, 1981. 360 pp.  history of the daily newspapers
* Wallace, Christopher Elliott.  "The Opportunity to Grow: Springfield, Illinois during the 1850s."  PhD dissertation Purdue U. 1983. 247 pp.  DAI 1984 44(9): 2864-A. DA8400427  Fulltext: ProQuest Dissertations & Theses
* Winkle, Kenneth J. "The Second Party System in Lincoln's Springfield."  *Civil War History* 1998 44(4): 267–284. Issn: 0009-8078

## Vanjski linkovi 
* https://web.archive.org/web/20041121092808/http://www.springfield.il.us/
* Illinois General Assembly
* 
* 

Kategorija:Gradovi u Sjedinjenim Američkim Državama
Kategorija:Gradovi u Illinoisu
Kategorija:Glavni gradovi okruga u Illinoisu
Kategorija:Gradovi u okrugu Sangamon, Illinois
Lokalni izbori u Bosni i Hercegovini 2012 (Vitez)

**Općinski izbori** za izbor Načelnika općine i za dvadesetpet članova Općinskog vijeća općine Vitez održani su 7. oktobra 2012. godine. Izbori su održani na 35 biračkih mjesta. a pravo glasa imala su 21.306 glasača. Glasati se moglo izlaskom na biračko mjesto, preko mobilnih timova i poštom.

### Načelnik općine
Na izborima za Načelnika općine izašlo je ukupno 13.185 glasača (61,88% od ukupnog broja), a od toga je 12.649 (95,93%) glasova bilo važećih, te 536 (4,07%) nevažećih. Sa ukupno 4336 glasa (34,28%) za Načelnika općine izabran je Akeljić Advan, član Stranke demokratske akcije (SDA).

### Općinsko vijeće
Na izborima za Općinsko vijeće izašlo je ukupno 13.194 glasača (61,92% od ukupnog broja), a od toga je 12.317 (93,35%) glasova bilo važećih, te 877 (6,64%) nevažećih. Birano je ukupno 25 članova Vijeća, te su oni izabrani po broju osvojenih glasova po listama, dok je odabir predstavnika iz pojedine partije, vršen po najvećem broju glasova. Najviše glasova dobila je HDZ BiH 3.916 (31,79% od ukupnog broja važećih glasova).

## Reference 
## Vanski linkovi
* Lokalni izbori na web stranici Centralne izborne komisije Bosne i Hercegovine

Vitez
2012
Nagrada "Đorđe Jovanović"

**Nagrada "Đorđe Jovanović"**  je srpska književna nagrada koja se dodjeljuje u Beogradu za najbolje kritičko-esejističko djelo u prethodnoj godini. Nagradu je ustanovila i dodeljuje Biblioteka "Đorđe Jovanović", Stari Grad, od 1967.

## Historija 
Ime je dobila po književniku, književnom kritičaru i revolucionaru Đorđu Jovanoviću po kome se zove i biblioteka "Đorđe Jovanović" u Beogradu. Nagrada se sastoji od Povelje i novčanog iznosa a dobitniku se uručuje 27. oktobra, na dan rođenja književnika. Na dodjeli nagrade 2017. obilježeno je pola vijeka Nagrade "Đorđe Jovanović". Naziv nagrade nije povezan sa vajarom i akademikom Đorđem Jovanovićem, već sa istoimenim književnikom.

## Dobitnici
## Reference 
## Vanjski linkovi 
* Dosadašnji dobitnici Nagrade "Đorđe Jovanović"

Đorđe Jovanović
Đorđe Jovanović
*
Radič Ozrisaljić

**Radič Ozrisaljić** je bio bosanski trgovac i diplomata na dvoru porodice Pavlovića.

Porijeklo je vodio iz Rogatice,a bio je sin Ozrisaja Kopijevića. Imao je tri brata Vukosava, Bogišu i Hvala. Bio je oženjen Stoisavom s kojom je imao sina Vlatka Popovića.

Radič je rođen početkom XV vijeka, a prvi put se u izvorima spominje 1424. godine i to kao carinik vojvode Radoslava Pavlovića u Drijevima. Iskoristivši svoje umijeće i diplomatskim aktivnostima stečena poznanstva u Dubrovniku on postaje srednje imućan trgovac. Zadužujući se kod Dubrovčana, on ponajviše u Bosnu uvozi so i tkanine, a izvozi bakar i u manjoj mjeri srebro. Sklapao je brojne trgovačke poslove, a najviše sa rođacima Brailom Tezalovićem i Brajkom Hvaovićem.

Uporedo s trgovačkom razvijala se i njegova diplomatska karijera. Gotovo četiri decenije bio je u službi porodice Pavlovića. Radio je za Radoslava i njegove sinove Ivaniša, Petra i Nikolu Pavlovića, obavljajući raznovrsne ekonomske i političke poslove. Imao je posredničku ulogu i u prodaji Pavlovićeve polovine Konavala, te je za zasluge nagrađen od Dubrovčana sa 150 perpera.

Radič je bio i pisar svoga seniora Radosava, bavio se prepisivanjem povelja. Bio je carinik u Ledenicama na kojoj dužnosti se spominje 1426. (Radiç Osrisaglich gabellotus Ledenize) Za vrijeme Konavoskog rata nalazio se u Drijevima kao carinik Pavlovića. Sredinom pete decenije XV stoljeća Radič je nosioc titule kneza, prilikom preuzimanja konavoskog dohotka za Ivaniša Pavlovića. U vremenom koje je uslijedio Radič se javlja sa titulom dvorskog kneza, što bi u suštini predstavljalo titulu upravnika dvora. U posljednjim godinama života najčešće njegove diplomatske misije su podizanje konavoskog dohotka i njegovo ulaganje na dobiti u Dubrovniku. Posljednji spomen o Radiču Ozrisaljiću datira iz 1461. godine.

## Reference 
## Vanjski linkovi 
* https://webshop.iis.unsa.ba/wp-content/uploads/2023/05/Sadrzaj-Prilozi-13.pdf
* Властела Илирског грбовника: The Nobility of the Illyric Coat of Arms

## Literatura 
*Živković Pavo, Radič Ozrisaljić, trgovac i diplomata na dvoru Pavlovića, Prilozi, Institut za istoriju Sarajevo, Godina XIII, Broj 13, Sarajevo, 1977. 301-321.
*Kovačević-Kojić, Desanka, Trgovina u srednjovjekovnoj Bosni, ND NRBiH, Djela, Knjiga XVIII, Odjeljenje istorijsko-filoloških nauka, Knjiga 13, Sarajevo, 1961.
*Kovačević-Kojić, Desanka, Gradska naselja srednjovjekovne bosanske države, IP Veselin Masleša, Sarajevo, 1978

Kategorija:Ekonomija srednjovjekovne Bosne
Kategorija:Pavlovići
Kategorija:Biografije, Rogatica
Max Chilton

**Max Alexander Chilton** (Reigate, 21. april 1991) je bivši britanski vozač.

### Sažetak karijere
## Formula 1 karijera 
### Potpuni popis rezultata u F1 
(key) (Utrke u **boldu** označuju najbolju startnu poziciju) (Utrke u *italicu* označuju najbrži krug utrke)

## Reference 
## Vanjski linkovi 
Kategorija:Vozači Formule 1
Restoje Milohna

**Restoje Milohna** (prva polovina 15. vijeka)

Restoje Milohna je bio bosanski vlastelin rodom iz Livna. U izvorima se javlja u periodu od 1422. do 1451. godine, kada je obavljao niz različitih poslova na dvoru bosanskih kraljeva Tvrtka II i Stjepana Tomaša. U prvim javljanima u izvorima, Restoje se spominje kao kancelar (logofet) kralja Tvrtka II. Njegovom rukom je pisan ugovor iz 21.decembra 1422. između bosanskog kralja i mletačkog poslanika Đan Đorđa. U idućim spomenima, Restoje Milohna se javlja kao kraljev komornik (rizničar), glasnik, svjedok i diplomata. Diplomatsku aktivnost obnašao je veoma dugo, a da je bio uspješan potvrđuje činjenica da je nazivan "spectabilis vir dominus Restoye", naslov koji je zaslužio veoma mali broj bosanskih dostojanstvenika. Vrhunac dvorske službe Restoja Milohne, predstavlja titula protovestijara, koju je obnašao za vrijeme dvojice bosanskih kraljeva.

Restoje je ostao vjeran kralju Tvrtku II i za vrijeme pobune koja se digla protiv njega krajem 1434. ili početkom 1435. godine. Tada je se Tvrtko II sklonio na dvor ugarskog kralja Sigismunda Luksemburškog u pratnji svojih najbližih dvorskih službenika Restoje Milohne, Tvrtka Borovinića, Vladislava Klešića i Jurja Dragičevića. Tom prilikom, kralj Sigismund je 19. januara 1436. godine darovao Restoji "castellum Sberchyky" negdje u Bosni i posjede Sobrystye (najvjerovatnije selo Zabrišće, jugozapadno od Livna), Buczmyryno, Saderdye i Sagoryczani (selo Zagoričani jugoistočno od Livna) u oblasti Livna.

Konfesionalno, Restoje je pripadao Rimokatoličkoj crkvi, štaviše, u Rimu je važio kao čovjek rimske kurije, koji je ujedno imao velikog uticaja na kralja Tomaša. Zbog zasluga u unaprijeđenju interesa rimske crkve u Bosni, od pape Eugena IV je zajedno sa kraljem Tomašom 1446. godine primio potpunu indulgenciju, a dvije godine kasnije papa Nikola V uzima pod svoju zaštitu Restoja i sve njegove posjede.
Posljednji spomen Restoja Milohne je iz ugovora od 18 decembra 1451. godine, kojim kralj Tomaš ustupa Dubrovčanima vrsinje sa svim selima, te Dračevicu, Risan i Novi. Restoje je u povelji naveden sa titulom protovestijara u svojstvu svjedoka, a ujedno je bio i pisar povelje. Dalja sudbina ovog državnika srednjovjekovne Bosne je nepoznata.
      
## Reference 
* Babić, Anto, "Diplomatska služba u srednjovjekovnoj Bosni", Naučno društvo NR Bosne i hercegovine, Radovi knjiga XIII, Odjeljenje Istorijsko-filoloških nauka, knjiga 5, Sarajevo 1960, 49-51.
* Рудић Срђан, "Неколико нових података о Рестоју Милохни", Историјски часопис, књ. LVIII, Београд 2009, 173-180.
* Živković Pavo, "Ekonomsko-socijalne promjene u bosanskom društvu u XIV i XV stoljeću", Tuzla 1986, 172-176.
* Živković Pavo, "Počteni vitez Restoje Milohna, komornik, knez i protovestijar na dvoru bosanskih kraljeva", Iz srednjovjekovne povijesti Bosne i Huma, Osijek 2002, 183-197.

Kategorija:Srednjovjekovna bosanska vlastela
Kategorija:Diplomatska služba u srednjovjekovnoj Bosni
Milohna
Luiz Inácio Lula da Silva

**Luiz Inácio Lula da Silva** (rođen 27. oktobra 1945), poznat po nadimku **Lula**, brazilski je političar i trenutni predsjednik Brazila, na vlasti od 2023. godine. Prethodno je bio predsjednik od 2003. do 2010. godine. Prvi je brazilski predsjednik koji je izabran za treći mandat i prvi koji je pobijedio aktuelnog predsjednika na izborima.

Nakon neuspješnih kandidatura za predsjednika 1989, 1994. i 1998. godine, Lula pobjeđuje 2002. Osnivač je Radničke partije (PT – *Partido dos Trabalhadores*).

Porijeklom iz radničke klase, emigrirao je kao dijete iz Pernambuca u São Paulo sa svojom porodicom. Imao je malo formalnog obrazovanja. Nakon što je u 19. godini ostao bez prsta dok je radio za presom, Lula se zainteresirao se za aktivnost u sindikatu.

## Reference
## Vanjski linkovi
*
*
*
*Profile: Luiz Inacio Lula da Silva, *BBC News*, 28. januar 2010
*The 2010 TIME 100: Luiz Inácio Lula da Silva , Michael Moore, *Time*, 20. april 2010.
;Govori
*Transcript of statements by Luiz Inacio Lula da Silva, President of Brazil, to the high-level meeting for foreign investors, United Nations Conference on Trade and Development, 29. januar 2004, (meeting press release)
*General Debate of the 64th Session, United Nations, 2009

Kategorija:Rođeni 1945.
Kategorija:Živi ljudi
Kategorija:Brazilski političari
Kategorija:Brazilski predsjednici
Radin Butković

**Radin Butković**  je bio najpoznatiji pripadnik Crkve bosanske**.** Prvi put se spominje 1422. godine u Dubrovniku, povodom pregovora oko prodaje dijela Konavala njegova gospodara Radosava Pavlovića. Imao je kćer Vučicu, sina Brajana, sestru Vuknu, te još jednom sina čije ime nije poznato. Za učešće u pregovorima oko prodaje Konavala bogato je nagrađen od Dubrovčana. U kasnijim godinama vodio je i pregovore oko postizanja mira između Pavlovića i Dubrovčana  za vrijemeKonavoskog rata. 

Deset godina je proveo u diplomatskoj službi vojvode Radosava kao poklisar, da bi zatim promijenio seniora i postao službenik humskog velmože  Stjepana Vukčića Kosače . Za novog gospodara obavljao je brojne diplomatske aktivnosti prvenstveno sa Dubrovačkom Republikom  gdje je stekao veliki ugled i brojna prijateljstva. S napredovanjem u diplomatskoj karijeri, napredovao je Radin i na hijerarhijskoj ljestvici Crkve bosanske . U zvanju starca spominje se od 1437. godine, a časnu titulu gosta nosio je od 1450. godine. Važnu ulogu odigrao je u pomirenju svoga gospodara sa ženom i sinom, te nešto kasnije 1454. godine u njegovu izmirenju sa Dubrovčanima , nastupajući istodobno kao hercegov predstavnik i zagovornik dubrovačkih interesa. Za ovu aktivnost nagrađen je od Dubrovčana  sa 400 dukata i uz to na poklon dobio i kuću u Dubrovniku. Često je Radin predstavljao Kosaču i u pregovorima oko carina, ponajviše Drijevske .  Preselivši se nakon smrti hercega Stjepana u Dubrovnik, Radin je zatražio dozvolu od Mletačke vlade da sa svojim 50-60 sljedbenika prebaci u Dalmaciju. Umrijevši, naredne, 1467. godine nije uspio da se okoristi mletačkim pristankom. Radeći u korist Dubrovčana, često na uštrb svoga seniora, ovaj istaknuti predstavnik, Crkve bosanske zaradio je ogromno bogatstvo u iznosu od 5640 dukata, koliko je testamentom ostavio sljedbenicima svoje vjere.
## Literatura 
* Nada Gorčin, Testament Radina Butkovića -Fondacija Mak Dizdar
* Radin Butković -Hrvatska enciklopedija
* Testament gosta Radina

## Reference 
*Solovjev Aleksandar, Gost Radin i njegov testament, Pregled Sv. I-II, Knj. II, God. II, Sarajevo, 1947. 311-318.
*Babić Anto, Iz istorije srednjovjekovne Bosne, Svjetlost, Sarajevo, 1972.
*Truhelka Ćiro, Još o testamentu gosta Radina i o patarenima, GZM XXV, Sarajevo, 1913. 355-376.
*Truhelka Ćiro, Testament gosta Radina. Prinos patarenskom pitanju, GZM XXIII, Sarajevo, 1911. 355-376.
*Šunjić Marko, Jedan novi podatak o gostu Radinu, GDI BiH, Godina XI, Sarajevo, 1961. 265¬¬-268.
*Ćošković Pejo, Crkva bosanska u XV stoljeću, Institut za istoriju, Sarajevo, 2005.

Kategorija: Crkva bosanska
Kategorija: Vjerski odnosi u srednjovjekovnoj Bosni
Kategorija:Hum
Olivier Giroud

[mini|desno|200px|[Cosmin Moți u duelu sa Giroudom (Ludogorec – Arsenal, Liga prvaka 2016/17)]]
**Olivier Jonathan Giroud** francuski je nogometaš koji nastupa za Los Angeles FC. Do 2024. igrao je i za reprezentaciju Francuske, čiji je najbolji strijelac u historiji. Prve nogometne korake napravio je u ekipi Froges, za čiji je omladinski tim nastupao od 1992. do 1999. Potom prelazi u omladinski tim Grenoblea.

Prvi profesionalni ugovor potpisuje s Grenobleom 2005. Sezonu 2007/08. igrao je na posudbi u Istresu. Godine 2008. prelazi u Tours, koji je nastupao u francuskoj Drugoj ligi. S 21 pogotkom bio je najbolji strijelac lige.

Dana 1. jula 2010. potpisao je za Montpellier. Za novi klub debitirao je 29. jula u trećem kolu kvalifikacija za Evropsku ligu protiv mađarskog Győrija. Na toj utakmici postiže i prvi gol za Montpellier. Prvi ligaški gol postigao je 28. augusta protiv Valenciennesa. Za Montpellier je odigrao 73 ligaške utakmice i postigao 33 pogotka.

Iz Montpelliera je 2012. prešao u Arsenal, za koji je igrao do 31. januara 2018, kad je potpisao 18-mjesečni ugovor sa Chelseajem.

Dana 17. jula 2021. Milan je objavio da je sa Giroudom potpisao dvogodišnji ugovor, koji je kasnije produžen na još jednu godinu, nakon čega je prešao u Los Angeles FC.

## Nagrade 
### Klub 
#### Montpellier 
* Ligue 1: 2011/12.

#### Arsenal 
* FA kup: 2013/14, 2014/15.
* FA Community Shield: 2014, 2015.

#### Chelsea 
* FA kup: 2017/18; finalist: 2019/20, 2020/21.
* Liga prvaka: 2020/21.
* Kup UEFA / Evropska liga: 2018/19.
* Liga-kup: finalist (2018/19)

#### Milan 
* Serie A: 2021/22.

### Reprezentacija 
#### Francuska 
* Evropsko prvenstvo: 2. mjesto (2016)
* Svjetsko prvenstvo: 1. mjesto (2018)

### Pojedinačne 
* Najbolji strijelac Ligue 1: 2011/12.
* UNFP Tim godine Ligue 1: 2011/12.
* Igrač mjeseca Premier lige: mart 2015.
* UNFP igrač godine Ligue 2: 2009/10.
* Najbolji strijelac Ligue 2: 2009/10.
* UNFP Tim godine Ligue 2: 2009/10.
* Igrač mjeseca Ligue 2: septembar 2009, novembar 2009
* Bronzana kopačka na Evropskom prvenstvu: 2016
* Najbolji strijelac Kupa UEFA / Evropske lige: 2018/19.

## Reference 
## Vanjski linkovi 
* 
* Olivier Giroud  na *lfp.fr*
* Olivier Giroud na *lequipe.fr*
* 
* 
* Olivier Giroud na *transfermarkt.it*
* 

Kategorija:Rođeni 1986.
Kategorija:Biografije, Chambéry
Kategorija:Francuski nogometaši
Kategorija:Nogometaši Grenoblea
Kategorija:Nogometaši Istresa
Kategorija:Nogometaši Toursa
Kategorija:Nogometaši Montpelliera
Kategorija:Nogometaši Arsenala
Kategorija:Nogometaši Chelseaja
Kategorija:Nogometaši AC Milana
Kategorija:Nogometaši Los Angeles FC-ja
Kategorija:Igrači na Evropskom prvenstvu u nogometu 2012.
Kategorija:Igrači na Svjetskom prvenstvu u nogometu 2014.
Kategorija:Igrači na Evropskom prvenstvu u nogometu 2016.
Kategorija:Igrači na Svjetskom prvenstvu u nogometu 2018.
Kategorija:Igrači na Evropskom prvenstvu u nogometu 2020.
Kategorija:Igrači na Svjetskom prvenstvu u nogometu 2022.
Kategorija:Igrači na Evropskom prvenstvu u nogometu 2024.
Kategorija:Živi ljudi
Kategorija:Nogometaši Lillea OSC
Kradljivci bicikla

***Kradljivci bicikla*** () italijanski je film snimljen 1948. u režiji Vittorija De Sike. Traje 93 minute, a sniman je u crno-bijeloj tehnici.

## Radnja filma 
Siromašni mladi otac Ricci (Lamberto Maggiorani) u razrušenom poslijeratnom Rimu konačno pronalazi posao postavljajući po gradu reklamne postere slavne glumice Rite Hayworth. Na njegovu nesreću, tokom prvog dana na poslu njegov dragocjeni bicikl biva ukraden. Otac i sin Bruno (Enzo Staiola) pokušavaju uhvatiti lopova, ali put ih odvodi do kuhinje bordela. Ubrzo su se skupili radoznali prolaznici, a potom stiže i policija. Budući da Ricci ne može dokazati krađu, ni policajac mu ne pomaže.

## Zanimljivosti 
Filmu je dodijeljen počasni *Oscar* 1949. kao jednom od najboljih filmova svih vremena i smatran je začetnikom filmskog neorealizma.

## Nagrade 
### Oscar 
* Oscar za najbolji strani film

### BAFTA 
* BAFTA za najbolji film
### Zlatni globus 
* Zlatni globus za najbolji strani film

## Reference 
## Vanjski linkovi 
* 
* Kritika  Rogera Eberta

Kategorija:Filmovi iz 1948.
Kategorija:Filmovi na italijanskom jeziku
Kategorija:Italijanski filmovi
Kategorija:Italijanski crno-bijeli filmovi
Kategorija:Italijanski dramski filmovi
Kategorija:Italijanski neorealistični filmovi
Kategorija:Filmovi u režiji Vittorija De Sike
Kategorija:Oscar za najbolji strani film
Kategorija:Filmovi o rimokatoličanstvu
Kategorija:Filmovi o siromaštvu
Kategorija:Filmovi s radnjom u Rimu
Kategorija:Art filmovi
Lokalni izbori u Bosni i Hercegovini 2012 (Stari Grad)

**Općinski izbori** za izbor Načelnika općine i za 31 člana Općinskog vijeća općine Stari Grad održani su 7. oktobra 2012. godine. Izbori su održani na 47 biračkih mjesta. a pravo glasa imala su 37.556 glasača. Glasati se moglo izlaskom na biračko mjesto, putem mobilnih timova i poštom.

### Načelnik općine
Na izborima za Načelnika općine izašlo je ukupno 19.380 glasača (51,60% od ukupnog broja), a od toga je 18.190 (93,85%) glasova bilo važećih, te 1.190 (6,15%) nevažećih. Sa ukupno 8.339 glasa (45,84%) za Načelnika općine izabran je Hadžibajrić Ibrahim, član Saveza za bolju budućnost Bosne i Hercegovine (SBB BIH).

### Općinsko vijeće
Na izborima za Općinsko vijeće izašlo je ukupno 19.383 glasača (51,61% od ukupnog broja), a od toga je 17.717 (91,40%) glasova bilo važećih, te 1.666 (8,59%) nevažećih. Birano je ukupno 31 član Vijeća, te su oni izabrani po broju osvojenih glasova po listama, dok je odabir predstavnika iz pojedine partije, vršen po najvećem broju glasova. Najviše glasova dobio je Savez za bolju budućnost Bosne i Hercegovine (SBB BIH) 4.117 (23,24% od ukupnog broja važećih glasova).

## Reference 
## Vanski linkovi
* Lokalni izbori na web stranici Centralne izborne komisije Bosne i Hercegovine

Stari Grad
2012
Lokalni izbori u Bosni i Hercegovini 2008 (Vitez)

**Općinski izbori** za izbor Načelnika općine i za dvadesetpet članova Općinskog vijeća općine Vitez održani su 5. oktobra 2008. godine. Izbori su održani na 31 biračkom mjestu. a pravo glasa imala su 19.869 glasača. Glasati se moglo izlaskom na biračko mjesto, mobilnim putom i poštom.

### Načelnik općine
Na izborima za Načelnika općine izašlo je ukupno 11.262 glasača (56,68% od ukupnog broja). Sa ukupno 6.731 glasa (59,77%) za Načelnika općine izabran je Alilović Vlado, član Hrvatska demokratske zajednica BiH (HDZ BiH).

### Općinsko vijeće
Na izborima za Općinsko vijeće izašlo je ukupno 11.241 glasača (56,57% od ukupnog broja). Birano je ukupno 25 članova Vijeća, te su oni izabrani po broju osvojenih glasova po listama, dok je odabir predstavnika iz pojedine partije, vršen po najvećem broju glasova. Najviše glasova dobila je HDZ BiH 4.683  (41,66% od ukupnog broja važećih glasova).

## Reference 
## Vanski linkovi
* Centralna izborna komisija Bosne i Hercegovine

Vitez
2008
Michelle Bachelet

**Verónica Michelle Bachelet Jeria** (  ; rođena 29. septembra 1951. je čileanska političarka koja je od 2018. služila kao Visoki komesar Ujedinjenih nacija za ljudska prava. Također je prethodno bila predsjednica Čilea od 2006. do 2010. i od 2014. do 2018. za Socijalističku partiju Čilea ; ona je prva žena na čelu Čilea i prva izabrana žena lider u Južnoj Americi. Nakon što je napustila predsjedništvo 2010. godine i iako nije odmah ponovo izabrana, imenovana je za prvog izvršnog direktora novoosnovanog Entiteta Ujedinjenih naroda za rodnu ravnopravnost i osnaživanje žena. U decembru 2013. Bachelet je ponovno izabrana sa više od 62% glasova, što je bolje od 54% koliko je dobila 2006. godine. Bila je prva predsjednica Čilea koja je ponovo izabrana od 1932.

Bachelet, doktorica koja je studirala vojnu strategiju na univerzitetskom nivou, bila je ministar zdravlja i ministar odbrane za vrijeme svog prethodnika, Ricarda Lagosa . Ona je razvedena majka troje djece i sebe opisuje kao agnostika. Tečno govori engleski, kao i njemački, francuski i portugalski.
mini|lijevo| Predsjednica Bachelet sa Engelovom komisijom, 23. februara 2015
[thumbtime=0:10|mini|lijevo|Video tokom pandemije [Pandemija COVID-a 19|COVID-19.]]

## Reference 
Kategorija:Rođeni 1951.
Kategorija:Čileanski političari
Kategorija:Čileanski predsjednici
Kategorija:Biografije, Santiago de Chile
Kategorija:Članci s videoklipovima
Kategorija:Živi ljudi
Filip David

**Filip David** bio je jugoslavenski i srpski pisac jevrejskog porijekla, dugogodišnji urednik Dramskog programa Televizije Beograd.

## Biografija 
Jedan je od osnivača Nezavisnih pisaca, udruženja osnovanog 1989. u Sarajevu koje je okupljalo najvažnije pisce iz svih dijelova bivše Jugoslavije i osnivač Beogradskog kruga (1990), udruženja nezavisnih intelektualaca koji su se od samoga početka suprotstavljali režimu Slobodana Miloševića i srpskom nacionalizmu. Godine 1991. udaljen je s posla na RTS-u zbog osnivanja Nezavisnog sindikata Radio-televizije Beograd. Doživio je mnoga šikaniranja 1990-ih od pripadnika Srpske radikalne stranke Vojislava Šešelja. U prvom krugu subotnjih razgovora Beogradskog kruga, 11. aprila 1992, rekao je: 

Bio je član Grupe 99, osnovane na Frankfurtskom sajmu knjiga 1999. i jedan od osnivača nezavisne književne asocijacije Forum pisaca, osnovane u decembru 1999.

Radio je kao redovni profesor dramaturgije na Fakultetu dramskih umjetnosti u Beogradu.

## Bibliografija
Napisao je više TV-drama i filmskih scenarija i objavio tri knjige pripovjedaka: *Bunar u tamnoj šumi*, *Zapisi o stvarnom i nestvarnom*, *Princ vatre*, roman *Hodočasnici neba i zemlje* i knjige eseja *Fragmenti iz mračnih vremena* i *Jesmo li čudovišta?*, *Svetovi u haosu*. Zajedno s Mirkom Kovačem objavio je *Knjigu pisama 1992–1995.* Od početka rata na prostorima bivše Jugoslavije napisao je veći broj angažovanih tekstova pod zajedničkim nazivom *Zapisi iz mračnih vremena*. Tekstovi su emitovani na francuskom radiju (RFI), objavljivani u *Našoj borbi*, *Feral Tribuneu* i mnogim drugim novinama i časopisima u zemlji i inozemstvu.

## Nagrade
* Nagrada "Milan Rakić"
* Nagrada "Branko Ćopić"
* NIN-ova nagrada
* Andrićeva nagrada
* BIGZ-ova nagrada
* Prosvetina nagrada za najbolju knjigu godine
* Nagrada "Meša Selimović" za najbolji roman *Kuća sećanja i zaborava* objavljen 2014.

## Reference 
Kategorija:Rođeni 1940.
Kategorija:Umrli 2025.
Kategorija:Biografije, Kragujevac
Kategorija:Jugoslavenski pisci
Kategorija:Srbijanski pisci
Kategorija:Članovi P.E.N. Centra Bosne i Hercegovine
Kategorija:Potpisnici Deklaracije o zajedničkom jeziku
Kategorija:Dobitnici Nagrade "Branko Ćopić"
Kategorija:Dobitnici Nagrade "Meša Selimović" (BiH)
Kategorija:Dobitnici Nagrade "Milan Rakić"
Des Moines

**Des Moines** je glavni i najveći grad američke savezne države Iowa. Broj stanovnika po podacima iz 2009. godine je 209.124 i 554.659 u širem području.

Grad se nalazi u centru Iowe. Kroz Des Moines protiču rijeke Des Moines i Rakun.

Des Moines je osnovan 1843. pod imenom Fort De Moin, a status grada je stekao 1851. Glavni grad Iowe je postao 1857.

Najjača grana privrede u gradu je industrija osiguranja.

## Reference 
## Vanjski linkovi 
*Službena gradska web stranica
*Greater Des Moines Convention & Visitors Bureau 
*The Des Moines Register
*Des Moines weather
*Des Moines Historical Society
*
*
* City Data Comprehensive Statistical Data and more about Des Moines, Iowa
* Des Moines Featured on NPR's State of the Re:Union
* https://www.ebsco.com/research-starters/geography-and-cartography/des-moines-iowa#:~:text=Des%20Moines%20is%20notable%20for,a%20million%20attendees%20each%20year.(https://www.ebsco.com/research-starters/geography-and-cartography/des-moines-iowa#:~:text=Des%20Moines%20is%20notable%20for,a%20million%20attendees%20each%20year.)

Kategorija:Gradovi u Sjedinjenim Američkim Državama
Kategorija:Gradovi u Iowi
Kategorija:Glavni gradovi okruga u Iowi
Kategorija:Gradovi u okrugu Polk, Iowa
Kategorija:Gradovi u okrugu Dallas, Iowa
Kategorija:Gradovi u okrugu Warren, Iowa
Topeka (Kansas)

**Topeka ** je glavni grad američke savezne države Kansas i sjedište okruga Shawnee. Po popisu iz 2010, u gradu živi 128.188 stanovnika. Smješten je uz rijeku Kansas u centralnom dijelu okruga Shawnee, koji je na sjeveroistoku Kansasa. Topeka na lokalnom jeziku plemena Kansa i Iowaya znači "*iskopati dobar krompir*". U martu 2010. puni naziv grada bio je Google, Kansas, svjetska prijestonica optičkih kabela. Topeka je 1998. promijenila ime u ToPikachu da bi odala počast poznatoj franšizi Pokémon.

## Historija
Ovo područje je desetljećima bilo naseljeno Indijancima. Od 16. do 18. vijeka Francuska je upravljala većinom Sjeverne Amerike, pa tako i ovim dijelom. 1762. godine, nakon Francusko-indijanskog rata, Francuska ugovorom iz Fontainebleaua prepušta ovaj teritorij Španiji. Godine 1802. Španjolci vraćaju većinu zemlje Francuzima, ali ostaju vlasnici jednog dijela (7.500 kilometara kvadratnih). Sjedinjene Američke Države 1803. kupuju zemlju od Francuza po cijeni od 2,83 centa po hektaru.

## Demografija
## Geografija
### Susjedni gradovi
## Poznate osobe
## Reference 
## Vanjski linkovi 
* Zvanični sajt

Kategorija:Gradovi u okrugu Shawnee, Kansas
Kategorija:Gradovi u Kansasu
Kategorija:Gradovi u Sjedinjenim Američkim Državama
Kategorija:Glavni gradovi okruga u Kansasu
Lokalni izbori u Bosni i Hercegovini 2012 (Bihać)

**Općinski izbori** za izbor gradonačelnika i za trideset članova Gradskog vijeća grada Bihaća održani su 7. oktobra 2012. godine. Izbori su održani na 81 biračkom mjestu, a pravo glasa imalo je 54.435 glasača. Glasati se moglo izlaskom na biračko mjesto, preko mobilnih timova i poštom.

### Gradonačelnik
Na izborima za gradonačelnika izašlo je ukupno 29.109 glasača (53,47% od ukupnog broja), a od toga je 27.229 (93,54%) glasova bilo važećih, te 1.251 (6,46%) nevažećih. Sa ukupno 14.985 glasova (55,03%) za gradonačelnika izabran je Galijašević Emdžad, član Stranke demokratske akcije (SDA).

### Gradsko vijeće
Na izborima za Gradsko vijeće izašlo je ukupno 29.084 glasača (53,43% od ukupnog broja), a od toga je 26.659 (91,66%) glasova bilo važećih, te 2.425 (8,34%) nevažećih. Birano je ukupno 30 članova Vijeća, te su oni izabrani po broju osvojenih glasova po listama, dok je odabir predstavnika iz pojedine partije, vršen po najvećem broju glasova. Najviše glasova dobila je SDA 10.507 (39,41% od ukupnog broja važećih glasova).

## Reference 
## Vanski linkovi
* Lokalni izbori na web stranici Centralne izborne komisije Bosne i Hercegovine
* http://www.izbori.ba/Rezultati/RezultatiFinalni/files/Glavni_report_trka_9_opstina_003.html

Bihać
2012.
Orden Republike Srpske

**Orden Republike Srpske** je ustanovljen 1993. godine sistemom odlikovanja Republike Srpske definiranim Ustavom Republike Srpske u kome se kaže: 

Orden Republike Srpske je najviši orden Republike Srpske. Ovaj orden može biti dodijeljen na ogrlici ili na lenti:
**Orden na ogrlici* se dodjeljuje šefovima stranih država, najistaknutijim ličnostima za izvanredan rad i zasluge te ličnostima i institucijama za značajan doprinos u stvaranju Republike Srpske. 
**Orden na lenti* se dodjeljuje istaknutim pojedincima na naročite zasluge u razvoju međudržavne saradnje i za doprinos prema državi.

## Dobitnici
Orden Republike Srpske na lenti je 1994. godine dodijeljen:
* Radovanu Karadžiću, prvom predsjedniku Republike Srpske
* Ratku Mladiću, general-pukovniku, zapovjedniku Glavnog štaba Vojske Republike Srpske
* Nikoli Koljeviću, potpredsjedniku Republike Srpske
* Biljani Plavšić, potpredsjednici Republike Srpske
* Momčilu Krajišniku, predsjedniku Narodne skupštine Republike Srpske
* Vojislavu Maksimoviću, predsjedniku kluba poslanika SDS u skupštini i rektoru Univerziteta u Istočnom Sarajevu
* Književnik Vojislav Maksimović je odlikovan Ordenom Republike Srpske s lentom 1994.

Orden Republike Srpske na ogrlici je 1994. godine dodijeljen:
* Slobodanu Miloševiću, tadašnjem predsjedniku SR Jugoslavije
* Momiru Bulatoviću, predsjedniku Crne Gore
* Patrijarhu Pavlu, patrijarhu srpskom 
* Patrijarha srpski Irineja je Ordenom Republike Srpske na lenti 9. oktobra 2011. odlikovao predsjednik Republike Srpske Milorad Dodik tokom osvećenja novoizgrađene crkve Pokrova Presvete Bogorodice u modričkom naselju Višnjik.
* Predsjednika Republike Srbije Borisa Tadića je 9. januara 2012. odlikovao predsjednik Republike Srpske Milorad Dodik prilikom proslave Dana Republike i dvadeset godina postojanja Republike Srpska.
* Vojislava Koštunicu je Ordenom Republike Srpske na lenti odlikovao predsjednik Republike Srpske Milorad Dodik na Vidovdan 28. juna 2012. u Banjoj Luci. Koštunici je orden dodijeljen "za naročite zasluge u razvijanju i učvršćivanju saradnje, političkih i privrednih odnosa između Republike Srbije, Republike Srpske i drugih država, kao i za izuzetan doprinos na učvršćenju mira, rezultata i dostignuća od šireg značaja u afirmaciji i poslijeratnom razvoju Republike Srpske ". 
* Arija Livnea je Ordenom Republike Srpske na lenti odlikovao predsjednik Republike Srpske Milorad Dodik na Vidovdan 28. juna 2012. u Banjoj Luci. Livneu je orden dodijeljen "za naročite zasluge u razvijanju i učvršćivanju saradnje i političkih odnosa između Republike Srpska i Države Izrael, te za izuzetan doprinos u poslijeratnom razvoju Republike Srpske ".

## Također pogledajte 
* Ordeni, odlikovanja i medalje Bosne i Hercegovine
* Ordeni, odlikovanja i medalje Republike Srpske
* Orden Nemanjića

## Reference 
## Vanjski linkovi 
* Glas Srpski: Orden vrijedi onoliko koliko vrijedi djelo, 28. 11. 2009.

Kategorija:Ordeni, odlikovanja i medalje Republike Srpske